Marit Nordang

Marit Nordang (født 25. november 1932 i Ørsta er en norsk barnebokforfatter.

Liv og virke  
Marit Nordang kom med sin første barnebok, Tik-tal-taj, i 1963. Boken er illustrert av Unni-Lise Jonsmoen. Boken fikk Kirke- og undervisningsdepartementets litteraturpremie for barnebøker (3. premie) samme år.

Jonsmoen illustrerte også Nordangs bøker om den afrikanske gutten Bimbam: Bimbam i jungelen (1965) og Bimbam i den kvite kralen (1966). Disse bøkene er preget av samtidens stereotypier: «Bimbam er ein liten negergutav Chop-chop-stamma. Han har heimen sin langt inne i jungelen i Vest-Afrika. Bror hans heiter Strykejarn.»

I 1962 skrev Nordang manus til én ukes barnetimer i radio. Disse barnetimene ble sendt hver morgen, og hadde ulike manusforfattere.

Foruten å skrive, arbeidet Marit Nordang som telegrafist.

Familie 
Marit Nordang er datter av lærer og gårdbruker Olav J. Nordang og Mali Skamfersæter. Hun ble gift med Paul William Celestina Brachthuizen (1942–2011).

Bibliografi 
 1963: Tik-tal-taj, Samlaget, Oslo
 1965: Bimbam i jungelen, Samlaget, Oslo
 1966: Bimbam i den kvite kralen, Samlaget, Oslo

Referanser

Kilder 
 

Norske forfattere
Norske barnebokforfattere
Nynorskforfattere
Telegrafister
Personer fra Ørsta kommune